OKRESNÁ PROKURATÚRA LEVICE 
Šafárikova 7, 934 01 Levice 1	

Číslo: 1 Pv 856/13/4402	Levice 12.05.2016 
EEČ: 2-31-28-2016

U Z N E S E N I E

Trestná vec:	obv. XXXXX 
Trestný čin:	Prečin Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov 
Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 15 XXXXX, Slovensko
väzba: nie 
ktorá je trestne stíhaná pre trestný čin:
- Prečin Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 204/2013 Zbierky zákonov  

sa v skúšobnej dobe, určenej uznesením prokurátora Okresnej prokuratúry Levice zo dňa 14.4.2014 spisová značka 1 Pv 856/13/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

ako zamestnankyňa Mesta XXXXX, so sídlom XXXXX, XXXXX poverená evidenciou a výberom poplatkov za technický a komunálny odpad aj napriek uzatvorenej dohode o hmotnej zodpovednosti zo dňa 18. 04. 2008, ktorou prevzala hmotnú zodpovednosť za schodok na zverených hodnotách, ktoré je povinná vyúčtovať v zmysle ustanovenia § 182 Zákonníka práce č. 311/2001 Z. z., od presne nezisteného dátumu v roku 2010 do októbra 2013 prevzala od 390 poplatníkov mesta XXXXX poplatky za technický a komunálny odpad, ktoré riadne nezaevidovala  v na to určenom programe na evidenciu poplatkov „KORWIN“ a prijaté platby nevložila do pokladne mesta XXXXX, ale si ich ponechala pre  vlastné účely, v dôsledku čoho boli jednotliví poplatníci evidovaní ako neplatiči, čím spôsobila Mestu XXXXX škodu vo výške 13.448,36 € 

Uznesením prokurátora Okresnej prokuratúry Levice zo dňa 14.4.2014, spisová značka 1 Pv 856/13/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	24 mesiacov
 
Odôvodnenie:
Prokurátor okresnej prokuratúry v Leviciach uznesením sp. zn. 1 Pv 856/13/4402 zo dňa 14. 04. 2014 podľa § 216 odsek 1 Trestného poriadku podmienečne zastavil trestné stíhanie obvinenej XXXXX, stíhanej pre prečin sprenevery  podľa § 213 odsek 1, odsek 2 písmeno a/ Trestného zákona, ktorého sa dopustila na skutkovom základe uvedenom vo výrokovej časti tohto uznesenia.   
	Podľa § 216 odsek 2 Trestného poriadku obvinenej určil skúšobnú dobu v trvaní 24 mesiacov, ktorá začala plynúť od právoplatnosti uznesenia o podmienečnom zastavení trestného stíhania, t. j. od 26. 04. 2014 a uplynula 26. 04. 2016.  Po uplynutí skúšobnej doby boli na obvinenú vyžiadané aktuálne správy a charakteristiky, ako aj odpis registra trestov.
	Z jednotlivých správ vyplynulo, že obvinená XXXXX sa v priebehu skúšobnej doby nedopustila žiadneho priestupku a nebola odsúdená za trestný čin. 
      	Spôsobenú škodu nahradila v celom rozsahu ešte pred rozhodnutím o podmienečnom zastavení trestného stíhania.
	Na základe uvedených skutočností je možné konštatovať, že obvinená XXXXX viedla v priebehu skúšobnej doby riadny život.
	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
 	Vzhľadom na uvedené skutočnosti, z ktorých vyplýva, že obvinená XXXXX splnila podmienky osvedčenia sa v skúšobnej dobe v zmysle § 217 odsek 1  Trestného poriadku, som rozhodla tak, ako je to uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Katarína Takácsová
prokurátorka